Toe ek matriek skryf was die begeerte om betrokke te wees by die ontwikkeling van mense, ’n sterk rigtinggewer in my keuse van ’n beroep.
Ek het onderwys studeer en toe vir 9 jaar skoolgehou. Vier en ’n half jaar daarvan by Jan Kriel Skool waar ek die begeerte om kinders holisties te help ontwikkel, ten volle kon uitleef.
Die einde van my voorbereiding vir waarvoor God my geskape het, was egter nog nie in vervulling. Met ons skuif na Ceres het ek besluit om nie weer skool te hou nie. Ek het vir ’n jaar deeltyds in Nduli skool gegee en toe vir ongeveer 2 jaar betrokke gewees by die Landelike Stigting op Ceres. Deur die ervarings het ek geleer van gemeenskapsontwikkeling en ook van ander kulture.
In die tyd by Landelike Stigting het ek betrokke geraak by Ceres Konsultasie Dienste wat toe ’n maatskappy van CFG was. Die Landelike Stigting tak op Ceres het gesluit en het ek my eerste volwasse kursus aangebied Junie 1994.